
Strasbourg, 08 decembrie 2009

CONSILIUL CONSULTATIV AL JUDECĂTORILOR EUROPENI 

(CCJE)  
AVIZUL Nr. 12 (2009)

AL CONSILIULUI CONSULTATIV AL JUDECĂTORILOR EUROPENI (CCJE)  

SI

AVIZUL Nr.4 (2009)

AL CONSILIULUI CONSULTATIV AL JUDECĂTORILOR EUROPENI (CCPE) 

ÎN ATENŢIA COMITETULUI DE MINIŞTRI AL CONSILIULUI EUROPEI

PRIVIND 
RELAŢIA DINTRE JUDECĂTORI ŞI PROCURORI

Acest aviz, adoptat în comun de către CCJE şi CCPE conţine:

· o declaraţie, intitulată « Declaraţia Bordeaux» ;

· o Notă explicativă.

DECLARAŢIA BORDEAUX 

“JUDECĂTORI ŞI PROCURORI ÎNTR-O SOCIETATE DEMOCRATICĂ”

2 IULIE  2009

(Proiect)

Consiliul Consultativ al Judecătorilor Europeni (CCJE) şi Consiliul Consultativ al Procurorilor Europeni (CCPE), la solicitarea Comitetului de Ministri al Consiliului Europei de a oferi un aviz privind relaţia dintre judecători şi procurori, au convenit asupra următoarelor aspecte: 

1. Este în interesul societăţii ca statul de drept să fie garantat de către o administrare a justiţiei efectuată în mod independent, imparţial şi eficient. Procurorii şi judecătorii trebuie să se asigure, în cadrul tuturor stadiilor procedurale, că drepturile şi libertăţile cetăţeanului sunt garantate şi că ordinea publică este protejată, inclusiv cele ale victimelor infracţiunilor. Aceasta presupune respectarea in totalitate a drepturilor persoanelor acuzate precum si cele ale victimelor. O decizie a procurorului de a nu începe urmărirea penală trebuie să poată fi supusă revizuirii de către o instanţă. O posibilitate în acest sens ar putea fi dreptul victimei de a înainta o plângere direct către instanţă.

2. Administrarea corectă a justiţiei necesită existenţa principiului egalităţii armelor între acuzare şi apărare, dar şi respect pentru independenţa instanţei, a principiului separării puterilor şi a forţei juridice obligatorii a hotărârilor definitive şi irevocabile. 

3. Performanţa corespunzătoare a rolurilor distincte, dar complementare, ale judecătorilor şi ale procurorilor reprezintă o garanţie necesară pentru o administrare a justiţiei efectuată în mod corect, imparţial şi eficient. Judecătorii şi procurorii trebuie să beneficieze de independenţă în ceea ce priveşte exercitarea funcţiei şi trebuie să fie independenţi unii faţă de ceilalţi. 

4. Sistemul judiciar trebuie să beneficieze de resurse financiare, materiale şi umane. 

5. Rolul judecătorilor – şi unde este cazul, al juraţilor – este de a a hotărî în cauzele trimise în judecată, în mod corespunzător, de către parchete, fără nicio influenţă necorespunzătoare din partea Ministerului Public, a apărătorilor sau a oricărei alte surse. 

6. Aplicarea legii şi, acolo unde este cazul, puterile discreţionare ale Ministerului Public în cadrul etapei premergătoare trimiterii în judecată fac necesar ca statutul procurorilor să fie garantat prin lege, la cel mai înalt nivel posibil, într-o manieră similară celei pentru judecători. Procurorii trebuie să fie independenţi şi autonomi în adoptarea deciziilor şi să îşi desfăşoare activitatea în mod correct, obiectiv şi imparţial. 

7. CCJE şi CCPE fac trimitere la jurisprudenţa relevantă a Curţii Europene a Drepturilor Omului privind la articolul 5 alineatul 3 si articolul 6 ale Convenţiei pentru Apărarea Drepturilor Omului şi a Libertăţilor Fundamentale. În special, se referă la hotărârile în care Curtea a recunoscut nevoia de independenţă faţă de Executiv şi de părţi a oricărui ofiţer autorizat de lege să exercite puteri judiciare, dar care nu exclude subordonarea faţă de o instanţă judiciară ierarhică independentă. Orice atribuţii privind funcţiile judiciare ale procurorilor trebuie să fie restrânse la cazurile care implică în special sancţiuni minore, nu trebuie să fie exercitate în corelare cu dreptul de a efectua urmărirea penală in acelaşi caz şi nu trebuie să prejudicieze dreptul persoanei acuzate de a beneficia de o hotărâre in asemenea cauze pronunţată de către o autoritate imparţială şi independentă care exercită o funcţie judiciară.  

8. Pentru existenţa unui statut independent al procurorilor, sunt necesare în special câteva cerinţe minime: 

· poziţia şi activităţile desfăşurate nu trebuie să fie subiect al influenţei sau interferenţei din partea vreunei surse aflată în afara parchetului; 

· recrutarea, evoluţia carierei şi siguranţa funcţiei, incluzând şi transferul, care poate fi efectuat doar în conformitate cu legea sau prin exprimarea consimţământului, dar şi remuneraţia trebuie să fie salvgardate prin garanţii prevăzute de lege. 

9. Într-un stat de drept, atunci cand structura Ministerului Public este ierarhică, eficienţa serviciului de procuratura este, în ceea ce priveşte procurorii, puternic legată de transparenţă autorităţii, răspunderii şi responsabilităţii. Rezoluţiile date procurorilor trebuie să fie în scris, în conformitate cu legea, şi, unde este cazul, în conformitate cu ghidurile şi criteriile publice ale parchetului. Orice revizuire, în conformitate cu legea, a deciziei unui procuror de a începe sau de a nu începe urmărirea penală trebuie să fie imparţială şi obiectivă. În orice caz, trebuie luat în considerare şi interesul legitim al victimei. 

10. O viziune comună a tuturor profesioniştilor implicaţi în activitatea judiciară referitoare la valorile etice şi juridice este esenţială pentru funcţionarea eficientă a justiţiei.   Formarea, inclusiv pregătirea administrativă, reprezintă atât dreptul cât şi obligaţia fiecărui judecător sau procuror. Dacă este posibil, formarea comună a procurorilor şi  a judecătorilor, care poate să fie disponibilă şi pentru avocaţi pe temele de interes comun, reprezintă un pas important pentru îndeplinirea unei justiţii de înaltă calitate.   Această formare trebuie organizată periodic, în condiţii imparţiale şi să fie evaluată obiectiv.  

11. Interesul societăţii cere ca mass media să primească informaţiile necesare din partea autorităţilor competente, pentru a permite informarea corespunzătoare a publicului referitor la funcţionarea sistemului judiciar, luând în considerare în special prezumpţia de nevinovăţie a persoanei acuzate, dreptul la un proces echitabil şi dreptul la viaţă particulară şi de familie. Atât judecătorii cât şi procurorii trebuie să redacteze un cod de bune practici sau linii directoare pentru fiecare profesie, referitoare la relaţiile acesteia cu mass media. 

12. Atât procurorii cât şi judecătorii sunt actori cheie în cooperarea internaţională în materie penală. Este necesară îmbunătăţirea încrederii reciproce între parchetele şi instanţele din diferite ţări.  În acest context, este imperativ ca judecătorii să aibă la dispoziţie informaţii transparente, din punct de vedere al conţinutului şi al sursei,   colectate de către procurori prin intermediul cooperării internaţionale şi utilizate in cadrul procedurilor judiciare, astfel încât să fie asigurată o protecţie eficientă a drepturilor omului şi a libertăţilor fundamentale.

13. În statele membre în care Ministerul Public are o serie de funcţii în afara domeniului dreptului penal, principiile menţionate în prezenta declaraţie se aplică şi acelor funcţii. 
NOTĂ EXPLICATIVĂ 
(Proiect)

I. INTRODUCERE: 
a. Scopul avizului 
1. Este o sarcină esenţială ca un stat democratic întemeiat pe principiile statului de drept să garanteze că drepturile şi libertăţile fundamentale, precum şi egalitatea înaintea legii sunt respectate, în conformitate, în special cu Convenţia pentru Protecţia Drepturilor Omului şi a Libertăţilor Fundamentale (CEDO) şi cu jurisprudenţa Curţii Europene a Drepturilor Omului  (Curtea). În acelaşi timp este important să se asigure siguranţa şi justiţia în cadrul societăţii, prin garantarea unei lupte eficiente împotriva unei conduite care este definită drept infracţiune. De asemenea, siguranţa în societate trebuie să fie garantată de către un stat democratic şi de către o executare eficientă a pedepselor pentru o conduită infracţională. (Alineatul 1 al Declaraţiei).
2. Astfel, este misiunea statului de a organiza o justiţie eficientă care să garanteze drepturile omului şi  libertăţile fundamentale. Deşi o serie de actori participă la această misiune, fie din cadrul organismelor publice, precum poliţie sau alte autorităţi judiciare, sau din cadrul organismelor particulare, precum avocaţii, un rol cheie în asigurarea funcţionării sistemului judiciar într-un mod independent şi imparţial îl au judecătorii şi procurorii. 
3. În avizele precedente, Consiliul Consultativ al Judecătorilor Europeni (CCJE) şi Consiliul Consultativ al Procurorilor Europeni (CCPE) au tratat mai multe aspecte importate ale eficienţei justiţiei, punând accentul asupra drepturilor omului şi a libertăţilor fundamentale. Trebuie evidenţiat că obiectivul comun al judecătorilor şi al procurorilor, incluzând şi procurorii care au asemenea sarcini în afara domeniului dreptului penal, este de a asigura o justiţie corectă, imparţială şi eficientă. Noutatea acestui aviz este că a fost redactat de judecători şi procurori care îşi reprezintă colegii din ţările din care fac parte şi că se referă la aspecte asupra cărora judecătorii şi procurorii şi-au exprimat acordul, pe baza experienţei din activitatea profesională. 

4.  De aceea, textul se concentrează asupra aspectelor esenţiale din aceste două puncte de vedere şi, in special, asupra: independenţei, a respectului pentru drepturile si libertăţile individuale, a obiectivităţii şi a independenţei, a formării, a eticii şi a deontologiei şi a relaţiilor cu mass media.  

5. Conţinutul prezentuilui aviz trebuie interpretat în contextul relaţiilor judecătorilor şi ale procurorilor cu profesioniştii implicaţi în actul de justiţie în cadrul diverselor stagii procedurale, precum avocaţi, experţi judiciari, grefieri, executori judecătoreşti, agenţi de poliţie, aşa cum se sugerează în Planul Global de Acţiune pentru Judecători, adoptat de Comitetul de Miniştri la 07 februarie 2001 şi în Recomandarea (2000) 19 privind rolul Ministerului Public în sistemul de justiţie penală, adoptat de Comitetul de Miniştri la 06 octombrie 2000. 

b. Diversitatea sistemelor naţionale

6. În cadrul statelor membre ale Consiliului Europei coexistă mai multe sisteme judiciare:

(i) Sistemul common law, în care există o separare clară între funcţiile judecătorilor şi cele ale procurorilor şi în care tendinţa este de a nu amesteca Ministerul Public cu alte funcţii;  

(ii) Sistemul de drept continental, în care se pot observa tipologii diferite în care judecătorii şi procurorii sunt parte a “autorităţii judiciare” sau în care, din contră doar judecătorii pot face parte din această autoritate. 

Suplimentar, în cadrul diverselor sisteme, autonomia Ministerului Public faţă de Executiv poate să fie completă, relativă sau limitată. 

7.  Obiectivul acestui aviz este de a lua în considerare atât punctele comune, dar şi diferenţele, pentru a găsi, în lumina jurisprudenţei Curţii Europene a Drepturilor Omului, un fundament pentru principiile şi abordările care pot să fie aplicate. 

8. Garanţia separării funcţiilor reprezintă o condiţie esenţială pentru imparţialitatea judecătorilor faţă de părţi, în cadrul procedurilor judiciare. Imparţialitatea, aşa cum este prevăzută în Avizul nr.1 a CCJE privind standardele referitoare la independenţa sistemului judiciar şi a inamovibilităţii judecătorilor (2001), este prima între garanţiile instituţionale care definesc funcţia judecătorului. Mai mult, se porneşte de la premiza că Ministerul Public are sarcina probei şi a punerii în mişcare a acţiunii penale, ceea ce constituie una dintre primele garanţii procedurale ale deciziei finale. 

9. Astfel, în fiecare sistem, rolul judecătorului este diferit de cel al procuraturii. Totuşi, aceste misiuni ale fiecărei funcţii rămân complementare. Nu există legături ierarhice între judecător şi procuror. (Alineatul 3 al Declaraţiei). 

10. Independenţa Ministerului Public constituie un corolar indispensabil al independenţei sistemului judiciar. Rolul procurorului în proclamarea şi asumarea drepturilor omului, atât cele ale învinuiţilor, cât si cele ale victimelor, poate să fie asigurat în mod optim doar dacă procurorul este independent în adoptarea deciziilor atât faţă de Executiv, cât şi faţă de Legislativ şi doar dacă rolul distinct al judecătorilor şi al procurorilor este respectat. Într-o democraţie fundamentată pe principiile statului de drept, legea furnizează temeiul pentru activitatea Ministerului Public (Alineatul 3 al Declaraţiei).

c. Particularităţi ale funcţiilor

11.  Procurorii şi judecătorii trebuie să îşi desfăşoarea activitatea în mod corect, imparţial, obiectiv şi consistent, trebuie să respecte şi să promoveze drepturile omului şi să încerce să asigure funcţionarea promptă şi eficientă a sistemului judiciar. 
12.  În exercitarea funcţiilor pe care le deţin, procurorii se bazează fie pe un sistem discreţionar de urmărire penală (principiul oportunităţii) sau pe sistemul obligatoriu de urmărire penală (principiul legalităţii), însă în ambele cazuri procurorii nu numai că acţionează în numele societăţii,  dar şi îndeplinesc sarcini faţă de anumite persoane fizice, şi anume persoanele învinuite faţă de care este necesară corectitudinea şi faţă de victimele infracţiunilor cărora trebuie să li se asigure respectarea drepturilor de care beneficiază. În acest sens şi fără a aduce atingere principiului egalităţii armelor, procurorul nu poate fi considerat un egal al părţilor (Alineatul 2 al Declaraţiei). 

Procurorii trebuie să acorde atenţia cuvenită părerilor şi temerilor victimelor şi să întreprindă demersuri pentru a se asigura că victimele sunt informate despre drepturile şi evoluţia procedurilor judiciare. Procurorii nu trebuie să înceapă sau să continue urmărirea penală dacă o investigaţie imparţială dovedeşte că acuzaţia nu este întemeiată. 

d. Instrumente internaţionale existente
13. La nivel european, mai multe texte, precum şi jurisprudenţa Curţii se adresează, direct sau implicit, subiectelor privitoare la relaţia dintre judecători şi procurori. 

14. În primul rând, este cazul CEDO, care trasează sarcini pentru judecători potrivit calităţii lor de protectori ai drepturilor şi libertăţilor, în special în Articolele 5 (dreptul la libertate şi securitate) şi 6 (dreptul la un proces echitabil), dar, de asemenea, şi pentru procurori (prin articolele 3, 6 şi 5 paragraful 1a). 

15. Curtea Europeană a Drepturilor Omului, a cărei sarcină este de a interpreta CEDO, a dat numeroase hotărâri în situaţii care afectează relaţiile dintre judecători şi procurori.
16. In particular, curtea a judecat cauza unei persoane care a avut, pe rând, funcţia de judecător şi procuror în acelaşi caz (hotărârea din 1 octombrie 1982 în cauza Piersack împotriva Belgiei, §§ 30-32), necesitatea de a garanta că nici un fel de presiune nu a fost exercitată asupra instanţelor sau parchetelor (hotărârea din 12 februarie 2008, in cauza Guja împotriva Moldovei, §§ 85-91), necesitatea de a proteja judecătorii şi procurorii, în contextul libertăţii de expresie (hotărârea din  of 8 ianuarie 2008, în cauza Saygili şi alţii împotriva Turciei, §§ 34-40), obligaţiile procedurale ale instanţelor şi departamentelor parchetelor de a investiga, acuza şi pedepsi încălcările drepturilor omului (hotărârea din 15 mai 2007, în cauza Ramsahai şi alţii împotriva Olandei, §§ 321-357) şi, în cele din urmă, contribuţia parchetelor la standardizarea jurisprudenţei (hotărârea din 10 iunie 2008, în cauza Martins de Castro şi Alves Correia de Castro împotriva Portugaliei, §§ 51-66). 

17. În materia procedurii penale, Curtea a examinat statutul şi atribuţiile departamentelor parchetelor şi cerinţele Articolului 5, paragraful 3, din Convenţie (cu privire la alţi ofiţeri “autorizaţi de lege să exercite puterea judiciară”) în contextul numeroaselor circumstanţe faptice (inter alia, în hotărârile din 4 decembrie 1979, în cauzele Schiesser împotriva Elveţiei §§ 27-38, De Jong, Baljet şi Van den Brink împotriva Olandei, §§ 49-50, Assenov şi alţii împotriva Bulgariei, §§ 146-150, Niedbala împotriva Poloniei, §§ 45-47, Pantea împotriva României, §§ 232-243 şi din 10 iulie 2008, în cauza Medvedyev şi alţii împotriva Franţei, §§ 61, 67-69). Curtea a examinat statutul, jurisdicţia şi atribuţiile de supervizare ale autorităţilor din procuratură în cazul monitorizărilor telefonice (hotărârea din 26 aprilie 2007, în cauza in Dumitru Popescu împotriva României, §§ 68-86) şi în prezenţa procurorilor la deliberările Curţii Supreme (hotărârile din 30  octombrie 1991, în cauzele Borgers împotriva Belgiei, §§ 24-29 şi 8 iulie 2003, în  cauza Fontaine şi Berlin împotriva Franţei, §§ 57-67).

18. În ultimul rând, în afara sferei penale, Curtea are un corp de jurisprudenţă foarte bine definit în privinţa “doctrinei de apariţii”, potrivit căreia prezenţa procurorilor la deliberările instanţelor este contrară Articolului 6 paragraful 1 din CEDO (hotărârile din 20 februarie 1996, în cauzele Lobo Machado împotriva Portugaliei, §§ 28-32 şi 12 aprilie 2006, în cauza Martinie împotriva Franţei [GC], §§ 50-55).

19. Alte texte au fost elaborate de către Consiliul Europei:

-
Recomandarea Rec(94)12 privind independenţa, eficienţa şi rolul judecătorilor recunoaşte o legătură între judecători şi procurori, cel puţin în ţările unde cei din urmă au autoritate judiciară în sensul în care s-a exprimat Curtea; 

-
Recomandarea Rec(2000)19 privind rolul procurorilor in sistemul de justiţie penala arată explicit relaţiile dintre judecători şi procurori, subliniind că aceste principii generale sunt cruciale pentru a asigura că aceste relaţii contribuie fără echivoc la realizarea adecvată a atribuţiilor judecătorilor şi procurorilor. În particular, subliniază obligaţia Statului de a “lua măsurile care se impun pentru a asigura ca statutul legal, competenţele şi rolul procedural al procurorilor să fie stabilite de lege, într-un mod care să nu ofere vreun dubiu asupra independenţei şi imparţialităţii judecătorilor.
-
Recomandarea Rec (87)18 a Comitetului de Miniştri privind simplificarea justiţiei penale oferă exemple diferite de atribuţii aflate în trecut exclusiv în sarcina judecătorilor, care, în prezent, sunt încredinţate şi procurorilor (a căror misiune principală constă, încă, în conducerea anchetelor). Aceste noi atribuţii creează necesităţi suplimentare privind organizarea serviciilor de procuratură şi privind selecţia persoanelor chemate să îşi asume aceste funcţii. 

II. STATUTUL JUDECĂTORILOR ŞI PROCURORILOR  

a.
Garanţii pentru independenţa internă şi externă a judecătorilor şi procurorilor; statul de drept ca o condiţie a independenţei lor 

20. Judecătorii şi procurorii trebuie să fie independenţi unii de alţii şi, de asemenea, să se bucure de independenţă în respectivele funcţii. Ei au diferite sarcini în sistemul de justiţie şi in societate, în general. Prin urmare, există diferite perspective ale independenţei instituţionale şi funcţionale (Paragraful 3 al Declaraţiei).

21. Sistemul judiciar este bazat pe principiul independenţei fata de orice alta putere externa si fata de orice instrucţiuni venite din orice sursa, precum si pe absenta ierarhiei interne. Rolul sau si, unde e cazul, acela al juraţilor este să judece cazurile cu care au fost sesizaţi, cu respectarea procedurilor, de către parchete sau părţi. Aceasta implica abstenta oricaror influente nejustificate ale procurorilor sau apararii. Judecatorii, procurorii si avocatii apararii trebuie sa respecte fiecare rolul celuilalt (Paragraful 5 al Declaraţiei). 

22. Principiul fundamental al independentei judecătorilor este consacrat de Articolul 6 al CEDO si subliniat in Opiniile precedente ale CCJE.
23. Calitatea de judecător implica responsabilitatea luării de decizii obligatorii pentru persoanele implicate si de a rezolva litigiile in baza legii. Este prerogativa judecătorului, o autoritate judiciara independenta de celelalte puteri ale Statului
. In general, nu este misiunea procurorilor, responsabili in procesele penale, dar fără vocaţia de a face dreptate.
24. In acest sens, CCJE si CCPE indica jurisprudenţa consistenta a Curţii Europene a Drepturilor Omului, cu privire la articolele 5.3 si 6 ale CEDO. In particular, se refera la decizia in cauza Schiesser împotriva Elveţiei, unde Curtea Europeana a Drepturilor Omului a recunoscut necesitatea independentei fata de Executiv sau părţi, a oricărui “ofiţer autorizat de lege sa exercite atribuţii judiciare”, dar care nu exclude subordonarea fata de o înalta autoritate judiciara independenta (Paragraful 7 al Declaraţiei). 
25. Tendinţa in numeroase State membre este de a oferi procurorilor competenta de a da decizii obligatorii in anumite domenii in locul atribuţiilor de ancheta penala sau pentru a proteja anumite interese. CCJE si CCPE considera ca toate aceste atribuiri de sarcini judiciare către procurori trebuie sa fie limitate la cazuri care implica pedepse minore, nu trebuie sa fie exercitata in combinatie cu puterea de a dispune masuri in anumite cazuri si nu trebuie sa prejudicieze drepturile acuzatului la o decizie din partea unei autoritati judiciare independente si impartiale. Sub nici o forma nu trebuie ca aceste sarcini sa le permită procurorilor sa ia masuri de natura sa restrângă libertăţile individuale si sa ia decizii definitive privative de libertate (Paragraful 7 al Declaraţiei).

26. Serviciul de procuratura este o funcţie independenta a cărei existenta este fundamentata de lege. In statele democratice, nici Parlamentul, nici alta instituţie guvernamentala nu trebuie sa încerce a influenta deciziile luate de un parchet in relaţie cu cazurile individuale, nici măcar sa determine cum trebuie condusa o ancheta intr-un caz particular sau sa forţeze procurorii sa schimbe decizia (Paragrafele 8 si 9 ale Declaraţiei).
27.  Independenta procurilor este indispensabila pentru a le permite sa isi indeplineasca misiunea. Aceasta intareste rolul lor in statul de drept si in societate si, de asemenea, garanteaza ca sistemul de justitie va opera corect si eficient si ca vor fi obtinute toate beneficiile independentei judiciare. (Paragrafele 3 si 8 ale Declaraţiei). Prin urmare, fiind asemanatoare cu independenta garantata judecatorilor, independenta procurorilor nu este o prerogativa sau un privilegiu conferite in interesul procurorilor, ci o garantie in interesul unei justitii corecte, impartiale si eficiente care sa protejeze atât interesele publice si private ale persoanelor implicate.
28. Calitatea de procuror, care poate fi caracterizata de principiile coerciţiei obligatorii sau discreţionare, diferă in funcţie de sistemele naţionale existente, de statutul procuraturii in cadrul instituţional si in procedurile penale. 

29. Oricare ar fi statutul lor, procurorii trebuie sa se bucure de independenta funcţionala completa in realizarea atribuţiilor legale, fie ele penale sau nepenale. Fie ca sunt subordonati ierarhic sau nu unei autoritati, pentru a asigura responsabilitatea lor si a preveni instituirea unor proceduri intr-o maniera arbitrara sau inconsistenta, procurorii trebuie sa ofere linii directoare clare si transparente, in ceea ce priveste exercitiul puterilor lor. (Paragraful 9 al Declaraţiei). 

30. In acest sens, CCJE si CCPE doresc sa reamintească, in special, Recomandarea (2000)19, care recunoaşte ca, pentru a favoriza echitatea, consistenta si eficienta acţiunilor procurorilor, statul trebuie sa caute sa definească principiile generale si criteriile utilizate ca mod de referinţa împotriva deciziilor luate de procurori in cazuri individuale.

31. Direcţiile date procurorilor trebuie sa fie in scris, in concordanta cu legea si, acolo unde este cazul, in conformitate cu criteriile si liniile directoare trasate in mod public pentru procuratura (Paragraful 9 al Declaraţiei).)
.
32.  Orice decizie de a urmări sau nu pe cineva in justiţie trebuie sa fie fundamentata din punct de vedere legal. Orice revizuire in conformitate cu legea a unei decizii a unui procuror, de a urmări sau nu pe cineva in justiţie, trebuie sa fie realizata imparţial si obiectiv, fie in cadrul parchetului sau de către o autoritate judiciara independenta. Interesul victimei trebuie, in orice caz, luat in considerare, precum si interesele altor persoane (Paragraful 9 al Declaraţiei). 

33. Faptul ca funcţiile unui judecător si procuror sunt complementare implica faptul ca fiecare dintre ei este conştient ca o justiţiei imparţiala necesita egalitate de instrumente intre Ministerul Public si apărare, si ca procurorii trebuie actioneze, de fiecare data, onest, obiectiv si impartial. Judecătorii si procurorii trebuie, tot timpul, sa respecte integritatea acuzatului si a victimelor, precum si dreptul la apărare (Paragrafele 2 si 6 ale Declaraţiei).
34. Independenta judecătorului si a procurorului este inseparabila de statul de drept. In afara diferenţelor, judecătorii, la fel ca si procurorii, acţionează in interes comun, in numele societăţii si al cetăţenilor care îşi doresc drepturile si libertăţile garantate in toate aspectele. Ei intervin in domenii unde cele mai sensibile drepturi ale omului (libertatea individuala, viaţa privată, protecţia proprietarii, etc.) merita cea mai mare protecţie. Procurorul trebuie sa verifice ca probele sa fie strânse si procedurile sa fie pornite si continuate in conformitate cu legea. In acest sens, trebuie sa respecte si principiile prevăzute de Curtea Europeana a Drepturilor Omului si de alte instrumente legale internaţionale, cu respectarea principiului prezumţiei de nevinovatei, a drepturilor la apărare si un proces echitabil. Cat despre judecător, acesta/aceasta trebuie sa se preocupe ca aceste principii identice sunt respectate in procedurile cu privire la care este chemat sa judece. 
35.  Este permis ca procurorul sa se adreseze judecătorului cu acţiuni si cereri definite de lege, dar, totuşi, nu pot interveni in nici un fel in procesul de luare a deciziei de către judecător si este obligat sa respecte hotărârea. Nu se pot opune puneri in executare a hotărârilor, in afara cazului in care o astfel de acţiune este prevăzuta de lege. (Paragrafele 4 si 5 ale Declaraţiei).

36. Acţiunea si conduita procurorului si a judecătorului nu trebuie sa lase vreun dubiu asupra impartialitatii lor subiective si obiective si trebuie sa fie clar ca eu ai misiuni diferite. In ochii justiţiabilului si ai societăţii, nu trebuie sa existe vreun semn de înţelegere intre judecători si procurori sau o confuzie asupra celor doua funcţii.
37. Respectul pentru principiile de mai sus implica faptul ca statutul procurorilor trebuie sa fie garantat de lege la cel mai înalt nivel posibil, intr-o maniera similara celui a judecătorilor. Apropierea si natura complementara a misiunilor judecătorilor si procurorilor creează cerinţe si garanţii similare, in termen de statut si condiţii ale serviciului, in special cu privire la recrutare, pregătire profesionala, dezvoltare a carierei, disciplina, mobilitate doar in condiţiile legii sau sub consimtamant, remunerare, revocare din funcţie si libertatea de a crea asociaţii profesionale. (Paragraful 8 al Declaraţiei). 

38. Atât judecătorii, cat si procurorii, trebuie, fie in comun sau separat, in funcţie de sistemul naţional aplicabil, sa fie asociaţi in mod direct cu administrarea si managementul instanţelor si al serviciului lor. Pentru acest motiv, mijloacele financiare suficiente, precum si infrastructura si resursele umane si materiale, trebuie sa fie puse la dispoziţia judecătorilor si procurorilor si trebuie utilizate sub autoritatea acestora. (Paragraful 4 al Declaraţiei). 

b. Etica şi deontologia judecătorilor şi procurorilor 
39. Judecătorii şi procurorii trebuie să fie persoane  de înaltă integritate şi cu abilităţi profesionale şi organizaţionale adecvate. Având în vedere natura funcţiei acceptate de aceşti cu bună ştiinţă, judecătorii şi procurorii sunt expuşi permanente criticilor  publice, şi , în consecinţă, trebuie să manifeste o a numită reţinere, care nu ar trebui să afecteze, din punct de vedere legale obligaţia acestora de a comunica cu privire la dosarele pe care le instrumentează. Principalii actori în administrarea justiţiei trebuie să manifeste permanent onoarea şi demnitatea profesiei şi să se comporte în toate situaţiile  într-un mod demn de funcţia pe care o exercită
.

40. Judecătorii şi procurorii trebuie să se abţină de la acţiuni sau comportamente care le-ar putea afecta imparţialitatea. Dosarele ar trebuie soluţionate cu diligenţă şi într-un timp rezonabil, in mod obiectiv si impartial.
41. Procurorii trebuie să se abţină  de la a face comentarii  şi afirmaţii publice  care pot crea impresia exercitării unei presiuni  directe sau indirecte asupra  instanţei  în vederea pronunţării unei anumite soluţii sau  care pot afecta negativ echitatea procedurii judiciare.
42. Judecătorii şi procurorii trebuie să facă demersuri  pentru a se familiariza cu standardele de etică ale profesiei lor şi reciproc. Acest lucru va permite  o mai bună înţelegere şi respecte pentru misiunea celeilalte părţi, ceea ce în timp va asigura o relaţie adecvată între judecători şi procurori.
c. Formarea judecătorilor şi procurorilor 

43.  Cel mai înalt nivel al capacităţii profesională este o cerinţă prealabilă pentru existenţa încrederii publice în judecători cât şi procurori şi reprezintă baza principală a legitimităţii acestora. Pregătirea profesională adecvată are un rol crucial  din moment ce permite îmbunătăţirea performanţei  aceste două categorii de protagonişti ai justiţiei, contribuind la creşterea calităţii justiţiei, în ansamblul ei (Declaraţie, paragraful 10).  

44. Formarea judecătorilor şi procurorilor  nu vizează numai capacităţilor profesionale necesare pentru a avea acces la funcţie judiciară, dar  presupune, în acelaşi timp, formarea continuă  a acestora pe întreg parcursul carierei acestora. Cariera acestora este investită cu cele mai diverse aspecte  al vieţii judiciare, inclusiv administrarea instanţelor şi trebuie să răspundă nevoilor de expertiză. În interesul unei bune administrării a justiţiei, pregătirea profesională continuă  impune un nivel înalt al calificării  profesionale judiciare  şi pentru a oferi imagine completă  reprezintă atât un drept cât şi o obligaţie pentru judecători şi procurori (Declaraţie paragraful 10).
45. Având în vedere similaritatea  statutului  judecătorilor şi procurorilor  precum şi faptul că funcţiile acestora  sunt complementare, este important  ca formarea profesională să fie, cel puţin în parte, comună pentru judecători şi procurori. Pregătirea profesională comună ar trebui să faciliteze crearea unei baze pentru o cultură juridică comună (Declaraţie paragraful 10).
46. Sistemele judiciare europene asigură formarea profesională a judecătorilor şi procurorilor, prin metode variate. În unele state au fost înfiinţate academii, şcoli naţionale sau instituţii specializate; în alte state competenţa în această materie este atribuită unor organe diverse. Cursuri internaţionale pentru judecători şi procurori trebuie asigurate. Esenţial, însă în toate cazurile este caracterul autonom al instituţiilor  responsabile pentru organizarea formării profesionale, ca o garanţie a pluralismului  cultural şi independenţei
. 
47.  În acest context, o importanţă majoră este acordată contribuţiei directe a judecătorilor şi procurorilor faţă de cursurile de pregătire, fapt ce permite exprimarea unor puncte de vedere bazate pe experienţa proprie a acestora.  Cursurile ar trebui să cuprindă nu numai normele legale şi protecţia libertăţilor individuale, dar ar trebui să includă şi module privind practicile manageriale  precum metode de cercetare şi rezolvare a unor situaţii privind misiunea judecătorilor şi procurorilor. În acelaşi timp, contribuţii suplimentare din partea avocaţilor şi a mediului academic sunt esenţiale pentru a împiedica abordările  de tip minte închisă. Calitatea formării profesionale trebuie evaluată, periodic şi de o manieră obiectivă.   
III. ROLUL ŞI FUNCŢIA JUDECĂTORILOR ŞI PROCURORILOR ÎN PROCEDURA PENALĂ    

a. Rolul judecătorilor şi procurorilor în procedura prealabilă procesului penal 

48. În faza de urmărire penală, judecătorul, fie în mod independent fie, adeseori, împreună cu procurorul verifică  legalitatea actelor  de urmărire penală, în special pe cele care afectează  drepturile fundamentale  (decizii cu privire la arestare preventivă, luare în custodie,  confiscare, implementarea unor tehnicii investigative speciale, etc.). 

49.  Ca regulă generală, procurorii trebuie să verifice legalitatea cercetării penale şi să monitorizeze respectarea drepturilor omului de către investigatori atunci când se pronunţă cu privire la punerea în mişcare a acţiunii penale.
50. Recomandarea REC (2000) 19 statuează că atunci când poliţia este plasată sub autoritatea parchetului sau atunci când ofiţerii de poliţie sunt supravegheaţi de către procuror, statul trebuie să ia măsuri efective pentru  a garanta posibilitatea ca procurorul să poată da instrucţiuni, să poată evalua şi controla cercetarea penală şi poată sancţiona eventuale încălcări. În cazul în care poliţia este independentă de parchet, aceeaşi Recomandare prevede că statele trebuie să ia măsuri efective pentru a asigura existenţa unei cooperări funcţionale şi adecvate între parchete şi poliţie.
51.  Chiar şi în acele sisteme în care  cercetarea penală este supravegheată de către procurori, care prin statut reprezintă o autoritate judiciară, este de dorit ca măsurile luate în acest context şi care reprezintă ingerinţe asupra libertăţilor fundamentale, în special cele privind arestarea preventivă, să fie monitorizate de către judecători. 

b. Relaţia dintre judecători şi procurori în cazul trimiterii în judecată şi pe parcursul procesului penal în faţa instanţei
52. În unele state, parchetul poate controla influxul dosarelor, având drept de decizie cu privire la trimiterea în judecată sau la soluţionarea în alt mod a dosarului (conciliere, înţelegere amiabilă prin consimţământul părţilor, declaraţie de recunoaştere a vinovăţiei, proceduri simplificate şi rapide, mediere) - ceea ce contribuie la reducerea încărcăturii de dosare şi  stabilirea priorităţilor de trimitere în judecată.
53. Aceste metode utilizate de către procurori, reflectând modernitate, umanitate, socializare şi raţionalizare a administrării justiţiei penale sunt utile pentru reducerea încărcăturii de dosare la nivelul instanţelor.  Pe de altă parte, având în vedere faptul că procurorii au dreptul de a  nu susţine  anumite dosare în faţa instanţelor, este necesar să se evite presiuni posibile din partea celorlalte două puteri în stat în vederea protejării drepturilor victimelor.  În plus, transferul  unor competenţe noi către procurori nu trebuie să priveze  de accesul la instanţă persoanele trimise în judecată, în condiţiile în care  pot fi aplicate sancţiuni penale.  

54. De aceea, în state în care  operează sistemul puterii discreţionare a procurorilor, procurorul trebuie să asigure o analiză atentă  cu privire la trimiterea în judecată , luând în considerare orice îndrumări generale sau criterii publicate în vederea asigurării unei coerente practici unitare a parchetelor. 

55. Imparţialitatea procurorilor  pe parcursul procedurii penale, trebuie înţeleasă  în sensul că aceştia trebuie  să acţioneze în mod echitabil şi  să se asigure în mod obiectiv  furnizarea către instanţă a tuturor factorilor  relevanţi şi a argumentelor de drept  relevante, şi, în mod special, să asigure că probele în favoarea inculpatului sunt  cunoscute/ dezvăluite; trebuie să consemneze exact poziţia inculpatului şi a victimei; trebuie să refuze utilizarea probelor obţinute în mod nelegal, sau prin violarea unor drepturi ale omului, de ex. prin tortură (Declaraţie, paragraful 6).
56. Procurorii nu trebuie să iniţieze  sau să continue urmărirea penală şi vor depune eforturi pentru  a pune capăt procedurii judiciare atunci când cercetarea penală imparţială demonstrează că învinuirea nu este fundamentată.
57. În esenţă,  pe parcursul procedurii judiciare, judecătorii şi procurorii îşi îndeplinesc rolurile în scopul unui proces penal echitabil. Judecătorii verifică respectarea legalităţii probelor administrate de către procurori sau poliţie şi pot achita inculpaţii atunci când probele sunt insuficiente sau obţinute în mod ilegal. Parchetul are, de asemenea, dreptul de a apela o hotărâre judecătorească pronunţată de către instanţă.  
c. Dreptule la apărare, la toate nivelurile de procedură 

58. Judecătorii trebuie să aplice normele de procedură penală respectând în acelaşi timp, pe deplin, dreptul la apărare (dând inculpaţilor posibilitatea de a-şi exercita drepturile, aducându-le la cunoştinţă capetele de acuzare, etc.), drepturile victimelor în cadrul procesului, principiul egalităţii şi a dreptului la o audiere/judecată publică, astfel încât un proces echitabil să poată fi garantat în toate cauzele
 (Declaraţia, paragrafele 1, 2, 6 şi 9). 

59. Rechizitoriul joacă un rol crucial în procesul penal: din momentul elaborării sale inculpaţii sunt în mod oficial înştiinţaţi cu privire la aspectele de fapt şi de drept ale acuzaţiilor ce le sunt aduse (Curtea Europeană a Drepturilor Omului prin hotărârea din 19 decembrie 1989 Kamasinski v. Austria, § 79). Într-un proces penal „judecata echitabilă”, prevăzută de articolul 6 alineatul 1 din CEDO, indică faptul că inculpaţii trebuie să aibă dreptul de a contesta probele aduse împotriva lor, precum şi fundamentul legal al acuzaţiilor.
60. În ţările în care organele de urmărire penală supraveghează ancheta penală, procurorul trebuie să asigure respectarea dreptului la apărare în cazul în care judecătorul decide luarea unei măsuri precum arestul preventiv. În ţările în care urmărirea penală este realizată de către organele de poliţie, judecătorii sunt garanţii libertăţilor individuale (habeas corpus), în special în ceea ce priveşte măsurile preventive privative de libertate şi este obligaţia lor de a asigura respectarea dreptul la apărare.
61. Cu toate acestea, în multe ţări judecătorul şi procurorul devin responsabili de monitorizarea exercitării dreptului la apărare doar în momentul în care urmărirea penală a fost finalizată şi începe examinarea acuzaţiilor. Acesta este momentul în care  procurorul, care primeşte rapoartele organelor de cercetare penală ale poliţiei şi judecătorul, care examinează acuzaţiile şi probele, trebuie să asigure ca orice persoană acuzată de săvârşirea unei infracţiuni să fi fost informată cu promptitudine şi în mod individual, într-o limba pe care aceasta o înţelege şi în mod amănunţit, asupra naturii şi cauzei acuzaţiei aduse împotriva sa.
62. În funcţie de rolul lor într-o anumită ţară, procurorul şi judecătorul trebuie să se asigure, apoi că persoana a avut suficient timp şi posibilitatea necesară pregătirii apărării şi că această persoană este în mod efectiv apărată, dacă este necesar, de către un avocat numit din oficiu, plătit de către comunitate şi că are acces, dacă este necesar, la un interpret, precum şi că este în măsură să solicite anumite acţiuni care sunt necesare pentru stabilirea adevărul în cauză.
63. Odată ce cauza a fost adusă în faţa instanţei de judecată, competenţele judecătorului şi ale procurorului variază în funcţie de rolul pe care aceştia îl joacă în timpul procesului. În orice caz, dacă oricare dintre elementele respectării dreptului la apărare lipseşte, fie judecătorul fie procurorul, sau amândoi, în funcţie de sistemul judiciar naţional, ar trebui să poată atrage atenţia asupra situaţiei şi să o remedieze. 

IV. RELAŢIILE JUDECĂTORILOR ŞI ALE PROCURORILOR DINCOLO DE SFERA LEGII PENALE ŞI ÎN CURŢILE SUPREME
64. În funcţie de statul în care funcţionează, procurorii pot sau nu să aibă atribuţii şi funcţii în afara domeniul dreptului penal
. În cazul în care au astfel de atribuţii şi funcţii acestea pot include, inter alia, procedura civilă, dreptul muncii, drept administrativ, comercial, social, legea electorală, precum şi protecţia mediului, drepturile sociale ale grupurilor vulnerabile precum minorii, persoanele cu dizabilităţi şi persoanele cu venituri foarte mici. Rolul procurorului, în acest sens, nu ar trebui să permită exercitarea unei influenţe nejustificate în făptuirea actului de judecată privind hotărârea definitivă pronunţată de judecători (Declaraţia, paragraful 13).  

65. Trebuie menţionat rolul pe care procurorii îl au, uneori, în anumite ţări, în faţa Curţii Supreme. Acest rol este comparabil cu cel al avocatului general în faţa Curţii de Justiţie a Comunităţilor Europene. În faţa acestor instanţe, avocatul acuzării nu este parte la fel ca toate celelalte părţi şi nu reprezintă statul. El este un organism independent care pune concluzii în oricare cauză, sau numai în cauzele care prezintă un interes special pentru a aduce lămuriri instanţei cu privire la toate aspectele juridice  prezentate în vederea aplicării corecte a legii.
66. În conformitate cu principiile statului de drept într-o societate democratică toate aceste competenţe ale procurorilor, precum şi procedura exercitării lor trebuie să fie expres prevăzute de lege. Când procurorii activează în afara domeniul dreptului penal, trebuie să respecte competenţa exclusivă a judecătorului şi să ia în considerare principiile prevăzute, în special, în jurisprudenţa Curţii Europene a Drepturilor Omului, după cum urmează: 

i. Participarea organelor de urmărire penală în cadrul procedurilor judiciare nu ar trebui să afecteze independenţa instanţelor judecătoreşti;
ii. Principiul separaţiei puterilor trebuie să fie respectat în legătură cu atribuţiile procurorilor şi cu activităţile din afara domeniul dreptului penal, precum şi cu rolul instanţelor privind respectarea drepturile omului;;

iii. Fără a aduce atingere prerogativelor lor de a reprezenta interesul public, procurorii trebuie să se bucure de aceleaşi drepturi şi obligaţii ca orice altă parte şi nu ar trebui să se bucure de o poziţie privilegiată în cadrul procedurilor judiciare (principiul egalităţii); 

iv. Activitatea procurorilor ca reprezentanţi ai statului de a apăra interesul public nu poate încălca principiul forţei obligatorii a hotărârilor definitive ale instanţelor/puterea de lucru judecat (res judicata), cu unele excepţii stabilite în conformitate cu obligaţiile internaţionale, inclusiv jurisprudenţa Curţii. 
Alte principii menţionate în această opinie se aplică tuturor atribuţiilor procurorului în afara domeniul dreptului penal, mutatis mutandis. (Declaratia, paragraful 11)
V. JUDECĂTORI, PROCURORI ŞI MASS-MEDIA (Declaraţia, paragraful 11)
67. Mass-media joacă un rol esenţial într-o societate democratică, în general şi în special în ceea ce priveşte relaţia cu sistemul judiciar. Percepţia privind calitatea actului de justiţie în societate este puternic influenţată de felul în care mass-media priveşte modul în care funcţionează sistemul judiciar. Mediatizarea contribuie, de asemenea, la realizarea unui proces echitabil, deoarece protejează justiţiabilii şi inculpaţii împotriva unei administrări netransparente a justiţiei. 

68. Extinderea atenţiei publice şi a mass-media spre procedurile penale şi civile a condus la o nevoie tot mai mare de informaţii obiective care urmează să fie puse la dispoziţia mass-media atât de către instanţele judecătoreşti cât şi de către parchete.  

69. Este de importanta fundamentala intr-o democratie ca instantele sa inspire incredere pentru public8. Caracterul public al procedurilor este unul dintre mijloacele esentiale prin care se poate mentine increderea in instante.
70. În cadrul Consiliului Europei două documente principale au în vedere această problemă: a) Recomandarea Rec (2003) 13 privind furnizarea de informaţii prin mass-media în legătură cu procesul penal şi b) Opinia nr. 7 din CJCE pentru justiţie şi al societate (2005).
71. Avand in vedere ca publicul are dreptul sa primeasca informatii de interes general, jurnaliştilor ar trebui să li se pună la dispoziţie informaţiile necesare pentru a fi în măsură să prezinte şi să facă comentarii pe marginea funcţionării sistemului judiciar, tinand seama de obligatia de discretie a judecatorilor si procurorilor asupra dosarelor aflate pe rol si de limitele stabilite de legislaţia naţională şi în conformitate cu jurisprudenţa CEDO.

72. Media, la fel ca si judecatorii si procurorii, va respecta principiile fundamentale, precum prezumtia de nevinovatie9 si dreptul la un proces corect, dreptul la viata privata a persoanelor implicate si necesitatea de a evita o încălcare a principiului si aparentei de impartialitate a judecatorilor si procurorilor implicat intr-o anumita cauză.
73. Mediatizarea cauzelor în timpul urmăririi penale sau aflate pe rolul instanţelor poate fi un mod invaziv de a interfera şi de influenţare nepotrivită precum şi de a pune presiune asupra judecătorilor şi procurorilor învestiţi cu aceste cauze. De aceea, aptitudinile profesionale adecvate, standardele etice înalte şi reţinerea de la a face comentarii prealabile privind cauze aflate pe rol/ antepronunţarea, sunt necesare pentru a face faţă acestor provocări.
74. Personalul de legătura cu mass-media, cum ar fi funcţionarii de relaţii publice sau un grup de  judecători şi procurori instruiţi să coopereze cu mass-media, ar putea ajuta mass-media pentru a oferi informaţii exacte privind activitatea instanţelor şi privind deciziile şi ar putea, de asemenea, să îi asiste pe judecători şi procurori..   

75. Judecătorii şi procurorii ar trebui să îşi respecte reciproc rolul specific în sistemul de judiciar. Atât judecătorii cât şi procurorii ar trebui să elaboreze ghiduri sau coduri de bune practici pentru fiecare profesie privind relaţia cu mass-media10. Unele coduri naţionale de etică cer judecătorilor să se abţină de la comentarii publice privind cauzele aflate pe rol, pentru a nu face declaraţii care ar putea periclita imparţialitatea judecătorilor11 şi pentru a evita încălcarea prezumţiei de nevinovăţie. În orice caz, judecătorii ar trebui să se exprime mai presus de toate prin hotărârile pe care le pronunţă, iar aprecierea şi alegerea cuvintelor de către judecători în cazul în care dau declaraţii către mass-media, în conformitate cu legea12. Procurorul ar trebui să fie prudent atunci când face comentarii cu privire la procedura urmată de către judecător înainte de pronunţarea unei hotărâri, exprimându-şi eventualul dezacord, privind decizia pronunţată, prin intermediul unei căi de atac.
VI. JUDECĂTORII, PROCURORII ŞI COOPERAREA INTERNAŢIONALĂ (Declaraţia, paragraful 12)
76. Pentru a asigura o apărare eficientă a drepturilor omului şi a libertăţilor fundamentale, este important de menţionat nevoia pentru o cooperare internaţională eficientă, în special între statele membre ale Consiliului Europei, pe baza valorilor inserate în instrumentele internaţionale relevante, cum ar fi CEDO. Cooperarea internaţională şi procedurile judiciare trebuie să se fundamenteze pe încredere reciprocă. Informaţiile colectate prin intermediul cooperării internaţionale şi utilizate în cadrul procedurilor judiciare trebuie să fie transparente şi disponibile pentru judecători şi pentru procurori. Aceasta ar fi necesară pentru a preveni realizarea cooperării judiciare internaţionale în afara unei monitorizări judiciare şi fără a se lua în mod adecvat în considerare, în special, dreptul la apărare şi protecţia datelor cu caracter personal.
� Această Declaraţie este însoţită de o Notă Explicativă. Această Declaraţie a fost redactată în comun de către Grupurile de Lucru ale CCJE şi CCPE la Bordeaux (Franţa) şi a fost adoptată oficial de către CCJE şi CCPE la Brdo (Slovenia) în 18 noiembrie 2009.





� Vezi, in particular, Opinia nr. 1 a CCJE privind standardele independentei justitiei si inamovibilitatii judecatorilor (2001) si Recomandarea Rec(94)12 privind independenta, eficienta si rolul judecatorilor 





� Vezi, de asemenea, Opinia nr. 3 a CCPE asupra rolului procurorului in afara sferei penale


�  Pentru judecători, a se vedea Opinia nr. 3 a CCJE privind principiile şi regulile referitoare la conduita profesională a judecătorilor, în special chestiunile de etică, comportament incompatibil şi imparţialitate (2002) şi  principiile de la Bangalore privind conduita judiciară (2001) adoptate de către Grupul  pentru consolidarea integrităţii judiciare, revizuite  cu ocazia Mesei Rotunde  a judecătorilor, ce a avut loc la Palatul Păcii din Haga ( noiembrie 25-26, 2002) şi Carta Universală a Judecătorului, adoptată de către Consiliul central al Asociaţiei Internaţionale a Judecătorilor din data de 17 noiembrie 1999 la Taipei (Taiwan). Pentru procurori, în afară de Principiile ONU referitoare la rolul procurorilor, Îndrumările europene cu privire la etica şi conduita procurorilor 


(Îndrumările de la Budapesta)  au fost adoptate  către procurorii generali din Europa la 31 mai 2005, cu prilejul conferinţei de la Budapesta. 


�  A se vedea Opinia nr. 4  a CCJE  cu privire la formare profesională  iniţială şi continuă a adecvată pentru judecători la nivel naţional şi european ( 2003) şi Opinia nr. 10 a CCJE cu privire la rolul Consiliilor Judiciare în serviciul societăţii ,  paragrafele 65-72 ( 2007)


�A se vedea Opinia nr. 8 din CJCE privind rolul judecătorilor în ocrotirea statului de drept şi a drepturilor omului în contextul terorismului (2006).





� A se vedea Opinia CCPE nr. 3 privind „rolul procurorului în afara dreptului penal”


8 A se vedea cauza Olujic v. Croatia, (Aplicatia nr. 22330/05)


9 A se vedea printre altele: principiul I din Anexa Recomandării Rec (2003)13 şi Memorandumul explicativ corespunzător


10 Propunere pentru judecători şi pentru jurnalişti prin Opinia nr. 7 a CJCE privind justiţia şi societatea, punctul 39 (2005).


11 A se vedea de exemplu, Opinia nr. 3 din CJCE privind etica şi răspunderea judecătorilor, punctul 40 (2003).


12 A se vedea de exemplu, Curtea Europeană a Drepturilor Omului, Daktaras v. Lituania (Cererea nr. 42095/98) şi Olujić v. Croaţia, (Cererea nr. 22330/05).

